మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
సాయిపల్లవికి వరుణ్ తేజ్ 'ఫిదా'
మళయాలం 'ప్రేమమ్' సినిమాలో మలర్ క్యారెక్టర్ చేసిన సాయి పల్లవికి యూత్ ఫిదా అయినట్లే మన మెగా హీరో వరుణ్ తేజ కూడా 'ఫిదా' అయిపోయాడు...
TNN | Updated:
Aug 5, 2016, 02:28PM IST
మళయాలం 'ప్రేమమ్' సినిమాలో మలర్ క్యారెక్టర్ చేసిన సాయి పల్లవికి యూత్ ఫిదా అయినట్లే మన మెగా హీరో వరుణ్ తేజ కూడా 'ఫిదా' అయిపోయాడు. విషయమేమంటే.. మంచి కాఫీ లాంటి సినిమాలు రూపొందించే శేఖర్ ఖమ్ముల దర్శకత్వంలో మెగా ప్రిన్స్ వరుణ్ తేజ్, సాయి పల్లవి హీరోహీరోయిన్లుగా 'ఫిదా' అనే సినిమా తెరకెక్కుతోంది. దిల్ రాజు ఈ చిత్రాన్ని నిర్మిస్తున్నారు. 'నిన్ను చూడంగనే ఏక్ దమ్ ఫిదా అయిపోయిన ' ప్రేమలో పడిపోయాను అని చెప్పటానికి తెలంగాణ వాడుక భాషలో ఫిదా అనే పదాన్ని ఎక్కువగా వాడుతారు. ఇప్పుడు దీనినే ఈ సినిమా టైటిల్ గా వాడేసుకుంటున్నారు. ఈ సినిమా కూడా తెలంగాణ అమ్మాయి, అమెరికా అబ్బాయి మధ్య జరిగే ఓ అందమైన ప్రేమకథ అని దర్శకనిర్మాతలు చెప్తున్నారు. ఈరోజు (ఆగష్టు 5న) నిజామాబాద్ జిల్లాలోని బాన్సువాడలో 'ఫిదా' షూటింగ్ ప్రారంభమైంది. ఈ సందర్భంగా ఈ సినిమా టైటిల్ ను, థీమ్ పోస్టర్ ను విడుదల చేశారు.